cyanic-selkie/wikianc huggingface dataset:
רצח תינוקות בנות
הודו
לדברי פעילת זכויות הנשים דונה פרננדס, כמה מן השיטות מוטבעות כל כך עמוק בתרבות ההודית שזהו "כמעט בלתי אפשרי להוציא אותן לחלוטין". לדבריה, הודו עוברת סוג של "רצח עם נשי". האו"ם הצהיר בעבר כי הודו היא המדינה הקטלנית ביותר עבור תינוקות בנות, וכי בשנת 2012, ילדות בין הגילאים שנה ו-5 שנים, היו בעלי סיכוי למות ב-75 אחוזים יותר מבנים בני גילם. ארגון זכויות הילדים CRY העריך כי מתוך 12 מיליון בנות שנולדות בהודו מדי שנה, מיליון מתוכן ימותו במהלך השנה הראשונה לחייהם.
נתן בורג'יל
ביוגרפיה
תלמידו רבי עוזיאל אלחייאק כיהן ברבנות בתוניס.
רצח תינוקות בנות
הודו
כתוצאה ממנהג זה, בקרב צעירים בגילים 15 עד 32 היו בשנת 2011 בהודו 939 נשים לכל אלף גברים, והתחזית היא שבשנת 2031 יהיו רק 898 נשים לכל אלף גברים.
נתן בורג'יל
ביוגרפיה
בניו היו רבי אליהו חי ורבי אברהם חיים. חתניו היו רבי דוד טייב דיין בתוניס, רבי יהודה שמאמה והשלישי שמו אינו ידוע. נכדו, רבי נתן בורג'יל (השני), כיהן אף הוא כרב הראשי בתוניס.
רצח תינוקות בנות
פקיסטן
בפקיסטן, עולים בשנים האחרונות שכיחותן של מקרי רצח או נטישת תינוקות בנות. ארגון קרן אדהי הפועל מתוך פקיסטן תיעד 1,200 מקרים של נטישת תינוקות בשנת 2010, עליה של כ-200 מקרים מהשנה הקודמת (2009), כ-90% מתוכן בנות. יושב ראש הארגון, עבדול סטטר אדהי, טוען שהעומד מאחורי התופעה הוא העוני הקשה במדינה. אדהי מאשים את הממשלה על כך שבמשך עשרות שנים, לא הצליחה לחנך את הציבור, ליצור מקומות עבודה ולספק לאזרחיה את צורכיהם הבסיסיים ביותר. בשנת 2013 התפרסם בכלי התקשורת בעולם מקרה של אב שרצח את בתו הגדולה משום שנולדה לו בת נוספת, ולא בן כפי שרצה. ארגוני זכויות אדם מאשימים את הממשלה שלטענתם אינה לוקחת את הנושא ברצינות; לדבריהם, עד כה מעט מאוד צעדים ננקטו במדינה במטרה למנוע את התפשטות המקרים, החלה במיוחד בקרב אנשים עניים.
נתן בורג'יל
ספרו
ספרו חוק נתן הוא אחד מספרי היסוד לסדר קדשים. בספר חידושים והערות על סדר קדשים ועוד מסכתות שונות. בנוסף נדפסו בספר מעט חידושים על פירוש רבי אליהו מזרחי על התורה, חידושים על הרמב"ם, על הפרי חדש ועל הקרבן אהרן. הספר נדפס לראשונה בליוורנו תקל"ו-תקל"ח, יחד עם ספרו של בנו מגדנות נתן.
רצח תינוקות בנות
פקיסטן
בפקיסטן, ביצוע הפלות אסור על פי חוק, ועונשן הוא בין שלוש לעשר שנות מאסר.
נתן בורג'יל
ספרו
עדנה הייתה לספר כשחפץ חיים הדפיס את "אספת זקנים" ובו ארבעה פירושי אחרונים לסדר קדשים, ובהם הספר חק נתן. הספר נדפס בימינו במהדורות המורחבות של התלמוד של מהדורת עוז והדר.
רוברט (רון) זינגר
רוברט (רון) זינגר  (נולד ב-1956 בצ'רנוביץ שבאוקראינה) הוא יו"ר ארגונים יהודיים ופילנתרופיים בהתנדבות, ויו"ר ומנכ"ל חברת Spero Impact Solutions, אשר כיהן בעבר בתפקידי מפתח במשרד ראש הממשלה וכמנכ"ל הקונגרס היהודי העולמי.
ביוגרפיה
בשנת 1996 הוענק לו תואר שני (M.Sc.) בהנדסת ניהול מאוניברסיטת ברידג'פורט שבקונטיקט (ארצות הברית). בשנים 2005–2008 השלים מספר קורסי ניהול לבכירים בבתי הספר לעסקים של אוניברסיטאות הרווארד וקולומביה.
קריירה
בשנים 1987 עד 1999 שימש זינגר בתפקידים שונים במשרד ראש הממשלה, תחת ראשי הממשלה יצחק שמיר, יצחק רבין, שמעון פרס ובנימין נתניהו.
במשך 14 שנים שימש כמנכ"ל וסגן נשיא פעיל של ארגון אורט העולמי, הרשת היהודית הגדולה בעולם לחינוך ולהכשרה מקצועית.
הקונגרס היהודי העולמי
בינואר 2013 פורסם כי זינגר יתמנה למשרה המקצועית הבכירה ביותר בקונגרס היהודי העולמי, תפקיד שהוגדר עד אז כ"מזכיר כללי". הגדרת התפקיד שונתה ל"מנהל כללי וסגן נשיא פעיל" עם תחילת כהונתו של זינגר, במהלך הוועידה השנתית של הארגון שהתקיימה בבודפשט במאי 2013. תפקיד בו כיהן עד יולי 2019 כיהן כמנכ"ל וכסגן נשיא פעיל של הקונגרס היהודי העולמי, התפקיד המקצועי הבכיר ביותר בארגון. לאחר מכן שימש כיועץ לנשיא הארגון עד ינואר 2020.
רוברט משמש כיום כיושב ראש המרכז לאימפקט יהודי (Center for Jewish Impact), הפועל לקידום נושאים מהותיים הקשורים לעם היהודי, ולהוות מוקד ומרכז מצוינות חדשני.
זינגר מכהן בהתנדבות כיושב ראש מועצת הנאמנים של ארגון World ORT הפועל להקניית חינוך לנוער יהודי ביותר מ-30 מדינות מדי שנה. ייסד את ארגון "קדימה מדע" - הנציגות בישראל של הארגון החינוכי הבינלאומי World ORT, הפועל משנת 1880 ביותר מ-50 מדינות לקידום החינוך המדעי-טכנולוגי. ייסד את רשת ORT בברית המועצות.
זינגר הוא נשיא "סאסא סטון" - ארגון חינוכי- חברתי המקדם את תחום חינוך לילדים מאושפזים, ופועל לצמצום פערים לימודיים בבתי הספר שב-41 בתי חולים ברחבי הארץ.
מכהן בהתנדבות כיו"ר "אלומות אור" - ארגון חברתי לקידום ופיתוח מרכזים חינוכיים ב-8 בתי ספר ברחבי הארץ, המספק לווי ומימון תוכניות לימודים לאוכלוסיות מוחלשות ובעלי צרכים מיוחדים
מכהן כיועץ בכיר לתנועה העולמית למאבק באנטישמיות (CAM).
בקיץ 2019 הקים את חברת ההשקעות והייעוץ Spero Impact Solutions, ומשמש בה כיו"ר ומנכ"ל.
נמנה בין המייסדים של תוכניות "נעל"ה" ו"חפציב"ה" של משרד החינוך הפועלות לחינוך יהודי במדינות ברית המועצות לשעבר.
חיים אישיים
נשוי לאנה. לזוג שתי בנות. סבא לשבעה נכדים.
הצהרותיו
זינגר מסר מספר הצהרות מדיניות בשם הקונגרס היהודי העולמי. הוא נאם נגד האנטישמיות, הביע דאגה מכך שחברות ירוויחו ממכירת עותקים דיגיטליים של ספרו של היטלר "מיין קאמפף".
בעקבות מבצע צוק איתן ב-2014 והעלייה בפעילות האנטישמית שבאה בעקבותיו, קרא זינגר לממשלות אירופה לפעול נגד האנטישמיות ולדאוג לביטחונם של הריכוזים היהודיים באירופה.
בטקסי זיכרון שנערכו בבואנוס איירס לציון יום השנה ה-21 לפיגוע בבניין הקהילה היהודית בארגנטינה (בניין AMIA) ב-1994, מתח זינגר ביקורת על העדר ההתקדמות בהבאתם של מבצעי הפיגוע לדין.
במהלך נאום באו"ם אמר זינגר: "תנועת ה-BDS אומרת שהיא רוצה שלום, היא טוענת שהיא נלחמת למען זכויות אדם. אבל התנועה הזו מבוססת על שקרים, הסתה והטעיה. בתנועת ה-BDS לא פועלים למען שלום, לא לעזרה לפלסטינים ולא לזכויות אדם. מטרתם האמיתית היא להכחיש את זכות העם היהודי למולדת בישראל."
בסיום הקמפיין We Remember שיזם והוביל הקונגרס היהודי העולמי, אמר זינגר: "לכולנו יש אחריות עמוקה לשמר את השיח ולדאוג כי זוועות השואה וסכנות השנאה נשמעות".
במסגרת תפקידו כיו"ר המרכז לאימפקט יהודי, ויועץ בכיר לתנועה למאבק באנטישמיות, רוברט זינגר היה מהמארגנים המרכזיים של פורום הבלקן נגד אנטישמיות שהתקיים ב-28 באוקטובר 2020, בשיתוף עם הפרלמנט של אלבניה, CAM והסוכנות היהודית. כמו כן היה מהמארגנים המרכזיים של פורום מרכז אמריקה למען ישראל שחל ב-29 ביולי 2021 ופורום קייב שחל ב15-16 בדצמבר 2021.
אריק לירה
אריק אנטוניו לירה מנדס (בספרדית: Érik Antonio Lira Méndez; נולד ב-8 במאי 2000 במקסיקו סיטי שבמקסיקו) הוא כדורגלן מקסיקני המשחק בעמדת הקשר האחורי בקבוצת קרוס אסול מליגת העל המקסיקנית ובנבחרת מקסיקו.
קריירת מועדונים
לירה גדל במחלקות הנוער של אוניברסידד נסיונל ונקקסה.
ב-1 ביולי 2020 חתם לירה באוניברסידד נסיונל מליגת העל המקסיקנית. בסך הכל ערך 57 הופעות ליגה במדי המועדון.
ב-4 בינואר 2022 חתם בקרוס אסול מליגת העל המקסיקנית.
קריירה בינלאומית
ב-27 באוקטובר 2021 ערך לירה את הופעת הבכורה שלו בנבחרת מקסיקו, בהפסד 3-2 לנבחרת אקוודור במשחק ידידות.
Imperial Glory
Imperial Glory (בעברית: כבוד אימפראלי) הוא משחק וידאו מסוגת האסטרטגיה בזמן אמת והמלחמה שפותח על ידי Pyro Studios והופץ על ידי Eidos Interactive, שיצא לאור ב-17 במאי 2005 למערכת ההפעלה Microsoft Windows וב-1 בדצמבר 2006 למערכת ההפעלה Mac OS X. המשחק מתרחש בתקופה הנפוליאונית בין השנים 1789–1830. במשחק השחקן בוחר בין מספר מעצמות באירופה - בריטניה, צרפת, אוסטריה, רוסיה ופרוסיה. בעזרת המעצמות מטרתו היא לכבוש את אירופה וצפון אפריקה. במשחק יש אפשרויות ל"מסע", קרב יבשתי וקרב ימי. במשחק יש אפשרות למשחק רב-משתתפים באינטרנט.
קרבות
בקרב מהיר אפשר לבחור טריטוריה מן המפה ולנהל קרב בין המעצמות, וכן לקבוע את סוג החיילים הלוחמים ואת איכותם.
מדינות רגילות
במשחק ישנם מדינות שאינן אימפריות. למדינות אלו אין יותר מ2 טריטוריות (מלבד ספרד והאימפריה העות'מאנית). מדינות אלו גם בעלות פחות משאבים, מפותחות פחות ובעלי צבא קטן יותר - לכן קל לכבוש אותן.
סיפוח שטחים
כדי לנצח במשחק יש לספח שטחים. סיפוח שטחים מעמיד לרשות המדינה משאבים רבים יותר. יש מספר שיטות לסיפוח שטחים והן:
כיבוש אימפריות
כיבוש אימפריות שונה מכיבוש מדינות רגילות. לאחר המצור המדינה לא מסתפחת לשחקן, אלא נותרת בגדר "מדינה כבושה". לכן המשאבים של אותה מדינה אינם מועברים לשחקן. מלבד זאת, לאחר סיום המצור, חייב כוח צבאי (לא משנה גודלו) להישאר על אדמת האימפריה הכבושה. עם הוצאת כח צבאי זה, המדינה חוזרת להיות עצמאית.
בריתות
במשחק יש גם אפשרויות לבריתות. השחקן מציע למדינה מסוימת סכום כסף מסוים (דרישת המדינה תהא לפי המצב המדיני שלה). משך הברית הוא 12 תורים. הברית שימושית כדי להגן על מדינתך מפני מדינות אחרות. למשל, אם מדינה מכריזה עליך מלחמה, כל בעלי הברית שלך נמצאים גם במצב של מלחמה עם אותה מדינה. הברית גם משפרת את היחסים בין המדינות.
השגת שלום
לאחר הכזת מלחמה על מדינה כלשהי, אפשר לבקש שלום. בשביל להשיג שלום השחקן צריך לתת למדינה איתה ברצונך לעשות שלום ויתור כלשהו. אם זה תמורת כסף או תמורת טריטוריות. בשלום תמורת כסף מציעים למדינה היריבה סכום מסוים של כסף. המדינה היריבה קובעת איזה סכום השחקן ישלם לה. הדבר תלוי במצבה המדיני של המדינה היריבה - אם המדינה היריבה בעלת טריטוריות רבות, נראה כי תדרוש סכום גדול של כסף. אם מצבה של המדינה לא טוב מבחינה טריטוריאלית היא תסכים גם לסכום כסף קטן יחסית.
פיתוח המדינה
כדי לנצח במלחמות ולהשיג יוקרה, צריכים לפתח את המדינה. יש שלבי פיתוח בשלוש תקופות (Era). כל אפשרות פיתוח מוסיפה בתחום דבר מה למדינה: מסחר, צבא, מדיניות, אוכלוסייה ומזון.
תחום המסחר - תחום המסחר דואג למצבה הכלכלי של המדינה. באפשרות השחקן לסחור עם מדינות אחרות ולהרוויח כסף.
מדיניות - תחום זה דואג למדיניות שלך עם מדינות אחרות. בתחום זה אפשר לרכוש אפשרויות מיומנויות דיפלומטיה שונות: שיפור יחסים, בניית סימפתיה, וסיוע צבאי.
אוכלוסייה - בעזרת אוכלוסייה אפשר לבנות מספר מבנים וחיילים. אפשר לבנות בתי חולים בשביל להגדיל את ריבוי האוכלוסייה
בניית חיילים
מלבד חיילים אלו, יש מדינות בהם יש כוחות מיוחדים. למשל, פולין ומצרים מחזיקות בכוחות הפרשים החזקים במשחק. בפולין הם נקראים "לנסרים פולנים" ובמצרים - "ממלוכים". מלבד זאת, בספרד ובפורטוגל מצויים חיילים השווים בכוחם לשומרים מלכותיים באימפריות.
כדי הציב חיילים על שדה הקרב יש צורך לבנות מפקדים. אפשר לבנות 3 דרגות של חיילים: קצין, קולונל וגנרל. אפשר להגיע גם אל דרגת פילדמרשל, אולם אין באפשרות לבנות מפקד זה, אלא גנרל שוותק הקרבות שלו גבוה נהפך לפילדמרשל. ככל שדרגת המפקדים גבוהה יותר- הם יכולים להכיל יותר חיילים.
בניית צי
סירה - כלי השיט החלש ביותר. הוא יכול לשאת מפקד אחד בלבד.
פריגטה - כלי שיט חזק מהסירה. יכול לשאת שני מפקדים.
אוניית קו - כלי השיט החזק ביותר. יכול לשאת שני מפקדים.
ניהול קרבות ימיים במשחק ידוע כקשה לשליטה.
הימנעות מקרב
אפשר להימנע גם מקרב ימי וגם מקרב יבשתי. ניתן לעשות זאת כאשר יש מצב של "התנגשות" בין הצבא שלך לצבא היריב. בעת הצגת שתי האפשרויות (מניעה או לא מניעה) ישנו חישוב של כוחותיך מול כוחות היריב. היתרון בהימנעות מקרב היא חסיכת זמן אולם החיסרון בהימנעות הוא שלעיתים, אם יש לשחקן יתרון קל על היריב ישנו סיכוי שכוחות השחקן יובסו. חיסרן נוסף של השיטה הוא שלעיתים היא גורמת לאבדות רבות מצד השחקן.
ניצחון והפסד במשחק
במצב של הפסד מדינה יריבה כלשהי כובשת את בירתך. כאשר אתה מפסיד מופיעה הודעה במשחק שבה כתוב שתקופת שלטונך על העם הזה תיזכר בהיסטוריה בתור בושה למולדת. מצב של ניצחון מתקבל כאשר אתה כובש את כל המדינות במשחק. כאשר השחקן מנצח מופיעה הודעה ולפיה תקופתך תשאיר חותם על ההיסטוריה לנצח נצחים.
קיסרי יפן
זוהי רשימה מקובלת של קיסרי יפן, קיסריות מצוינות באותיות נוטות.
תאריכי השלטון של 28 הקיסרים הראשונים ברשימה, ובפירוט ה-16 הראשונים, מבוססים על המסורת היפנית.
V-Chip
V-chip היא טכנולוגיה באמצעותה ניתן לחסום תכנים לא הולמים לצפייה לילדים במכשירי טלוויזיה, ממירי כבלים ומכשירי וידאו.
יישום טכנולוגיית ה V-chip התבצע כחלק מתקנות חוק התקשורת משנת 1996 בארצות הברית, במסגרתו התבצעו רפורמות ושינויים רגולטורים בתחום הטכנולוגיות לתקשורת אלקטרונית למרחקים, זאת במסגרת הניסיון להרחבת חופש המידע באינטרנט. בשנת 2000 החליטה הרשות הפדרלית לפיקוח על התקשורת (FCC - Federal Communications Commission) כי כל מכשירי הטלוויזיה בארצות הברית שגודלם 13 אינץ' (33 סנטימטר) ומעלה, מחויבים בהתקן V-chip. טכנולוגיית זו נמצאת כיום בשימוש בארצות הברית, בקנדה ובברזיל.
חוק התקשורת (1996)
מטרתו העיקרית של חוק זה הייתה הפיכת תחום התקשורת בארצות הברית למעין שוק חופשי, בו כל מוסד או עסק תקשורתי רשאי להתחרות מול עסקי תקשורת אחרים. מדובר בשינוי הכולל הגדול ביותר שנעשה מזה 62 שנים (מאז חוק התקשורת משנת 1934) בתחום התקשורת בארצות הברית. את החוק הוביל נשיא ארצות הברית, ביל קלינטון מתוך מטרה לגרום לשינוי נרחב בחקיקה בתחום התקשורת. החוק צפוי היה להשפיע בצורה נרחבת על שירותי הטלפוניה, שירותי הכבלים ושירותים נוספים של שידורים בארצות הברית. התקנות הקשורות לתכנים לא הולמים בטלוויזיה בכבלים, לצד ריבוי ערוצים, ריבוי תכנים מיניים למבוגרים וסירוב חברות כבלים לשדר תוכניות מסוימות, הובילו בסופו של דבר לדרישה לייצר טלוויזיות המאפשרות חסימת תוכניות באמצעות שימוש בטכנולוגית V-chip.
המצאת הפטנט
את השם לטכנולוגיה זו טבע אדוארד ג'.מרקי (Edward J. Markey), שסייע בכתיבת התקנות לחוק התקשורת משנת 1996. משמעות האות V היא "אלימות" (violence ), אך לא מרקי אחראי להמצאת הפטנט.
בשנת 1982 החל קארל מ. אלם (Carl M. Elam), מהנדס בחיל האוויר האמריקאי, לבדוק ולתקן (בצורה חובבנית) מכשירי טלוויזיה והמציא מכשיר חסימה תכנים, שעובד באמצעות שימוש באותו מעגל אלקטרוני המשמש לתמלול עבור לקויי שמיעה. בשנת 1983 עתר לFCC לחיוב התקנת מכשיר החסימה שהמציא בכל מכשירי הטלוויזיה. בשנת 1985 הוענק לאלם פטנט על המצאתו. בשנת 1986 המציא ג'ון אוליבו (John Olivo) מכשיר אחר לחסימת צפייה. עובדי החברה שלו, מחשיבים אותו כממציא של פטנט ה V-chip. במרבית המקרים, המצאת רעיון ה V-chip מיוחסת למהנדס הקנדי, טים קולינגס (Tim Collings) שמשנת 1991, החל לקדם עצמו כממציא הרעיון.
אופן הפעולה
עבור מרבית סרטי הקולנוע ותוכנית הטלוויזיה, להוציא תוכניות ספורט וחדשות, מוגדר סיווג צפייה, אשר מטרתו להתריע על רמות השימוש באלימות, במין או בשפה בוטה. דירוג זה מקודד גם אלקטרונית על התוכנית. V-chip עוצב כך שיהיה מסוגל לקרוא קודים אלקטרוניים עוד לפני שהם מוצגים על מסך הטלוויזיה; השבב קורא את המידע המקודד על התוכנית (המדורגת לפי סיווג הצפייה), וחוסם את התוכנית או התוכניות בהתאם לבחירת ההורה. בדרך זו, יכולים ההורים, על ידי שימוש בשלט, לחסום מראש את הצפייה בתכנים שאינם ראויים לילדיהם.
למרות שמו, אין מדובר בשבב בודד כי אם בשילוב של מספר טכנולוגיות. בכל טלוויזיה וממיר כבלים קיים מעגל אלקטרוני המתוכנת כך שיכיל את האפשרות לחסום תוכניות באמצעות קריאת קוד מספרי המשודר במעגל סגור. הצופה משתמש במכשיר השלט הרחוק על מנת לבחור את רמת האלימות או המין שהוא "מוכן לספוג". כשה-v-chip קורא את דירוג סיווג הצפייה של אותה תוכנית שבחר הצופה ככזו שאינה ראויה לצפייה לילדים, התמונה מוחלפת במסך שחור.
בעד ונגד
ללא ספק, התומך הנלהב ביותר של השימוש ב V-chip הוא ביל קלינטון. הוא חשב שהשבב הוא דרך מצוינת לעזור לאנשים להצליח לאכוף ערכי משפחה בביתם ולפי התנאים שלהם. בנאומו בעת חתימת חוק התקשורת הוא אמר שכלי זה יכול להיות קול חזק מול אלימות נוער, הריונות נערות ושימוש נוער בסמים. הסנטור טום הארקלין (Tom Harklin) טען כי ילדים צופים בממוצע בין שמונה למאה אלף מעשי אלימות עוד לפני שסיימו בית ספר יסודי, והתמונות האלה לא ייעלמו כשהטלוויזיה תכבה. קלינטון ותומכיו הרבים האמינו כי השבב יתן תשובה טובה לבעיית האלימות המרובה בטלוויזיה, אך לא כולם חשבו כך. האיגוד האמריקאי לחירויות אזרחיות (ALCU - American Civil Liberties Union) היו הדומיננטיים ביותר במאבק נגד השימוש ב V-chip. הם סברו כי פעולה זו נוגדת את התיקון הראשון בחוקת ארצות הברית וטענו כי קיימות דרכים טובות יותר לחסום צפייה בתכנים, וללא התערבות ממשלתית.
חוקים משלה
חוקים משלה (באנגלית: Striking Out) היא סדרת דרמה משפטית אירית ששודרה לראשונה בערוץ RTÉ החל מ-1 בינואר 2017. את הסדרה הפיקו Bl!nder F!lms עבור RTÉ Television. כוכבת הסדרה איימי הוברמן מגלמת דמות של עורכת דין מדבלין בשם טרה רפרטי שהקימה משרד עורכי דין עצמאי. הצילומים נערכו בדבלין ובוויקלו. העונה הראשונה הכוללת ארבעה פרקים שודרה בינואר 2017 וזכתה לשבחי המבקרים. לאחר מכן נמכרה הסדרה לארצות הברית וב-17 במרץ 2017 שודרה לראשונה באמריקה הצפונית ב-Acorn TV. הסדרה הופצה ברחבי העולם על ידי DCD Rights ו-Acorn Media Enterprises.
הסדרה קיבלה את הרייטינג הגבוה ביותר בימי ראשון ב-RTÉ במשך שנה. לפני שידור הפרק הראשון מנהלת מחלקת הדרמה של RTÉ ג'יין גוגן אישרה שהעונה השנייה נמצאת בשלבי פיתוח. לאחר מכן הפקת העונה השנייה אושרה באופן רשמי כשהחלו הצילומים בקיץ 2017. שידורי העונה השנייה בת ששת הפרקים החלו ב-2018. בין השחקנים שהצטרפו לסדרה היו מריה דויל קנדי, מו דאנפורד וג'יין ברנן. ב-2018 רכשה חברת Channel 5 Broadcasting Ltd את זכויות השידור של הסדרה בממלכה המאוחדת. ב-13 בפברואר 2018 שודרה העונה הראשונה בערוץ החדש 5Select.
תקציר עלילה
הסדרה "חוקים משלה" עוקבת אחר חייה האישיים והמקצועיים הסוערים של עורכת הדין טרה רפרטי והמשרד החדש שייסדה. בעזרתם של ריי למונט, צעיר פיקח ודעתני שאותו ייצגה במשפט ואחר כך העסיקה אותו כעוזר, מג ריילי חוקרת פרטית, פיט, בעל בית קפה בו היא מקימה את המשרד החדש שלה, והעורך דין הבכיר וינסנט פייק, המנטור של טרה וידיד טוב, טרה מייצגת לקוחות במקרים מפתיעים בתוצאותיהם.
התיקים שטרה עוסקת בהם מציבים אותה בקונפליקט ישיר עם המשפחות המשפיעות ביותר ועם הממסד המשפטי והפוליטי. היא מנווטת את חייה החדשים, תוך כדי מאבק במאמציו של אריק ומשפחתו להחזיר את המצב לקדמותו. היא אינה לבדה במערכה, ובתמיכת הצוות החדש שלה טרה מגלה שבדרך הבלתי צפויה הזו התגמול הוא רב יותר.
שוויכה (כפר)
שוויכה (בערבית: شويكة) הוא כפר פלסטיני, הממוקם בנפת טולכרם שבצפון הגדה המערבית. הכפר ממוקם בחלקה הצפוני של העיר טול כרם ועם הגידול בשטח הבנוי של העיר, הפך הכפר לחלק מהעיר ונמצא באחריות עיריית טול כרם. עם זאת רבים מתושביו עדיין עוסקים בחקלאות והכפר מוקף חממות. השטח הבנוי של השכונה הוא כ-1,000 דונם.
שם הכפר
הכפר נקרא על שם משפחת שוויכה שאדמות הכפר היו בבעלותה ואיכרים אריסים עיבדו אותם. משפחת שוויכה היא משפחת סוחרים שמקורה בשכם.
היסטוריה
לפי עדויות ארכאולוגיות האזור היה מיושב החל מתקופת הברזל בארץ ישראל. בשטח הכפר מספר אתרים ארכאולוגיים, וקברי שייח עתיקים (ח'ירבת "שוויכת א-ראס" "ח'ירבת סיב" מקאם "שיח ג'מל א-דין" ומקאם "שיח ר'נים"). הכפר נבנה לצד דרך הים ההיסטורית והתפרנס מחקלאות ומסחר עם העוברים בדרך.
רוב תושבי הכפר היו איכרים אריסים שעיבדו אדמות בעמק חפר, חלק מאדמות אלו נמכרו לקרן קיימת ועלייהם ניטעו פרדסים שקיבלו את השם "פרדסי שוויקה".
בתקופת המנדט הבריטי
בתקופת המנדט הבריטי נסללה דרך הים סמוך לכפר, ונבנו לאורך הכביש הסלול חניות ובתים.
בתקופת המרד הערבי הגדול הותקף הכפר על ידי כנופיות ששדדו את תושביו. גם הבריטים הטילו עליו עוצר מספר פעמים וערכו מעצרים.
בסקר הכפרים בשנת 1945 האוכלוסייה בכפר הייתה 2,370 מוסלמים, ושטח הקרקע הכולל של הכפר היה 6,328 דונם, שמתוכם הוקצו 2,629 לחקלאות שלחין ו-3,223 לגידולי דגנים.
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית. במהלך מלחמת השחרור כבש צה"ל את הכפר, ועל פי הסכמי שביתת הנשק בתום מלחמת העצמאות ב-1949, נסוג צה"ל והכפר עבר לשליטה ירדנית. עם זאת איבד הכפר חלק מאדמותיו מאחר שהקו הירוק נקבע מזרחית לקו תוכנית החלוקה.
בשלטון ירדן
בשנת 1954, בזמן שביתת הנשק, נציגי ירדן טענו כי צה"ל תקף את הכפר ביריות.
לאחר 1967
במלחמת ששת הימים, בצוהרי ה-7 ביוני 1967, החלה מתקפת חטיבה 5 על אזור טולכרם. הכפר נכבש ללא התנגדות לאחר שהופצץ באש מרגמות ותותחים. במהלך המלחמה ברחו כ-40 משפחות מהכפר, ואחר כך הכריז הממשל הצבאי הישראלי בשטחים עליהם כנכסי נפקדים.
לאחר הסכמי אוסלו, רוב הכפר הוגדר כשטח B ואילו העיר טולכרם מדרום הוגדרה שטח A. לאחר שקיבוץ יד חנה סנש ננטש בשנות ה-70, בשנת 1995 הוקם הקיבוץ מחדש תחת השם בת חפר, כ-500 מטר ממערב לכפר, הנושק לקו הירוק. בת חפר נבנתה על אדמות שהיו בבעלות תושבי הכפר לפני הסכמי שביתת הנשק ב-1949. אזור זה היה בין הראשונים בו נבנתה גדר ההפרדה ב-1996, באזור זה גובה הגדר הוא 8 מטר.
חפץ חיים ברוח הגוברת
חפץ חיים ברוח הגוברת הידוע גם כ"גשם עומד לרדת" הוא שיר מתוך מה נשמע, אלבומה השני של הזמרת ירדנה ארזי, ואחד משירי המחאה שנכתבו נגד מלחמת לבנון הראשונה.
Master of Orion II
Master of Orion II: Battle at Antares (בקיצור MOO2) הוא משחק ההמשך הראשון ל-Master of Orion. בדומה לקודמו, זהו משחק אסטרטגיה מבוסס תורים, בו על השחקן להקים אימפריה בין-כוכבית, לפתח מדע מתקדם, לבנות צי חלליות, לסייר במרחבי הלא נודע ובמידת הצורך להילחם ולכבוש. כמו קודמו, הוא פותח על ידי חברת Simtex בידי המעצב סטיבן ברצייה.
חפץ חיים ברוח הגוברת
כתיבת השיר
השיר נכתב על ידי רחל שפירא ב-1983 על רקע מלחמת לבנון הראשונה והוא מתאר התרחשות אפוקליפטית בדגש על תיאורי קרב.
Master of Orion II
גרסת החלונות 95 וגרסת ה-MS-DOS שווקו על ידי Microprose ב-1996, גרסת המקינטוש שווקה על ידי MacSoft שנה מאוחר יותר. בין השינויים, נוספה אפשרות לשחק ברשת והגרפיקה עודכנה. אחד השינויים העיקריים ב-MOO2 בהשוואה לקודמו, הוא ההצגה של מנהיגים. למנהיגים היו יכולות מיוחדות שאפשרו, בין השאר, שיפור בתפוקה על כוכבים וניהול ספינות טוב יותר כמו התקפה טובה יותר, הגנה ועוד. משחק ההמשך הוסיף עוד שלושה גזעים חדשים, כמו גם אפשרות ליצור גזעים מותאמים אישית. הנטייה של כל גזע לתחומי מחקר מסוימים הוסרה, מה שהפך את המחקר ליותר הומוגני. האפשרות לשלוט בחקלאות, בתעשייה ובמחקר בכוכבים שלהם הורחבה במידה רבה, מה שמאפשר לשחקן להקים מבנים מסוימים כדי לשפר את התפוקה או להקצות יחידות אינדיבידואליות של אוכלוסייה למגזרים אחרים. יסודות המשחק הללו באו כמעט ישירות ממשחק מוקדם יותר של Master of Magic ,Simtex. ברמה הטקטית, השחקן שולט על כל חללית בנפרד, ולא בקבוצות של חלליות מאותו דגם.
חפץ חיים ברוח הגוברת
כתיבת השיר
בין מילות השיר "ראו אותי חונה בשטח מגודר / ראו אותי צמא כהלך במדבר / גשם עומד לרדת // אני נושא פני ברעש הנורא / זוכר את פני האיש ופני הנערה / גשם עומד לרדת // על הבקרים הקרים מתרפקים החיים החמים / על הגשרים הצרים כוונות מחליפות כיוונים // חפץ חיים ברוח הגוברת / חפץ חיים בין סחף לשרב // את העונות כולן האדמה נתנה / ומה שהיא לקחה מפיל עלי אימה / גשם עומד לרדת // על הגשרים הצרים נשענים החיים החמים / בין השירים הקצרים משלימים תיקונים אחרונים..."
Master of Orion II
אף על ש-MOO2 היה להיט, הוא קיבל ביקורת מעורבת מפני המעריצים של המשחק המקורי. חלק אהבו את התוספות שהוכנסו למשחק, כשאחרים אהבו את המשחקיות הפשוטה של המשחק המקורי, כשהם חושבים שהתכונות החדשות ב-MOO2 לא נחוצות ומתנגדים למהירות הלמידה בשימוש במשחק. אבל בעיני הרוב המשחק הוא משחק המשך ראוי לקודם.
חפץ חיים ברוח הגוברת
כתיבת השיר
להעצמת האפקט הדרמטי בשיר הצטרפו אל ארזי תלמידי תיכון עירוני י"א בתל אביב.
אגאפיוס טומבוליס
אגאפיוס טוׂמבּוּליס, בשמו האמיתי אגופ או הגופ סטמבוליאן (ביוונית: Αγάπιος Τομπούλης, 1891 איסטנבול (קונסטנטינופול) – 1965) היה נגן עוד וג'ומבוש ומלחין יווני ממוצא ארמני, מבצע מוזיקת רבטיקו וסוגות אחרות של מוזיקת עם יוונית,, מוזיקת עם ארמנית, טורקית ויהודית. ליווה את הקולות הגדולים של מוזיקת סמירנאיקה כמו רוזה אשכנזי, ריטה אבאדזי ואחרים והשאיר גם הקלטות כסולן בעוד.
Master of Orion II
סיפור רקע
בעבר הרחוק של הגלקסיה שתי אימפריות אדירות נלחמו מלחמת שמד. בתום המלחמה ניצחו האוריונים (באנגלית:"Orions") את האנטריאנים (באנגלית: "Antareans"). האוריונים כלאו את אויביהם המושבעים בתוך "יקום כיס". לאחר אירועים אלו האוריונים נעלמו באופן מסתורי, כשהם מותירים מאחור שרידים לטכנולוגיה המתקדמת שלהם. כוכב הבית שלהם, עשיר להפליא ועליו אוצרות ידע מופלאים, נותר ריק מיושב ועליו מופקד שומר אימתני שתוקף כל מי שמעז לפקוד את הכוכב.
אגאפיוס טומבוליס
ביוגרפיה
אגופ סטמבוליאן נולד בשנת 1891 ברובע פרה (כיום ביולו) באיסטנבול, כבן לאב ארמני ולאם יווניה. לא נשלח לבית הספר. אבל מילדותו דיבר בצורה שוטפת טורקית, ארמנית ויוונית. האגדה מספרת שבעת שיט על יד ארמון דומלמבהצ'ה הסולטן עבדול חמיד השני שמע את סטמבוליאן מנגן בעוד והחליט להעסיקו בתזמורת החצר. הוא נשאר בתזמורת המלכותית עד להדחת הסולטן והחלפתו באחיו, מהמט רשאט בשנת 1909 אחרי מלחמת העולם הראשונה שבה התרחש, בין השאר, רצח עם בקרב הארמנים, נכח סטמבוליאן בסתיו 1918 בכניסתן של אוניות מעצמות ההסכמה ויווניות במיצר בוספורוס וציפה לתחיית העיר היוונית כבראשונה בשנת 1921 הוא התחתן אם אישה יווניה בשם אלכסנדרה ובהמשך נולדו להם שלושה ילדים. בשנת 1922 בעקבות "האסון הגדול" של תבוסת הצבא היווני באנטוליה מצבם של היוונים והניצולים הארמנים בטורקיה הידרדר. בשנת 1924 היגר סטמבוליאן יחד עם משפחתו לנמל סלוניקי שהייתה לחלק מהמדינה היוונית. הוא ניגן בבתי הקפה ובטברנות שלו עד שנת 1928 כשעברו לגור באתונה. באתונה עסק סטמבוליאן בהקלטות. הוא נודע ביוון כאגאפיוס טומבוליס, כששם המשפחה החדש נגזר לא רק מסטמבוליאן אלא רמז גם על מראה גופו ופניו העגלגלים, דרך המילה הטורקית "טומבול" (שמנמן, עגלגל). בשנת 1929 פגש באתונה את רוזה אשכנזי והתחיל ללוות אותה בעוד לאורך אותה שנה. ב-1930 שניהם פגשו את נגן הקמנצ'ה הקלאסי למברוס לאונדארידיס שהצטרף אליהם במועדונים והריכבו את שלישיית סמירנה. בהמשך צירפו גם את נגן הקאנון למברוס סאוואידיס. המקום העיקרי שבהם הופיעו היה טברנה ברחוב דורו. הם התלוו לאשכנזי בסיורים שלה באלבניה, סרביה, מצרים וטורקיה. בשנת 1931 בהרכב שלישייה - עוד, כינור וסנטור ניגן טומבוליס, בין השאר, בטברנה בפרבר קייסריאני לא רחוק ממרגלות ההר הימטוס. יחד עם הכנר סימיטריוס סמסיס ניגן טומבוליס גם עם הזמרת ריטה אבאדזי.
אחיין שלו היה גם הוא נגן עוד בניו יורק.
Master of Orion II
סיפור רקע
כש-MOO2 מתחיל, מספר גזעים, כולל את בני האדם, מתפתחים עד לדרגת מסע בחלל, ושואפים לבנות האימפריות משלהם. בערך באותו הזמן האנטריאנים מתחילים להגיח מיקום-הכלא שלהם. כשהאימפריות החדשות נאבקות אחת בשנייה, הן צריכות להגן על עצמם מפני האנטריאנים.
התווספו שלושה גזעים חדשים:
אפשר לנצח על ידי כיבוש כל הגזעים האחרים, להיבחר במועצה הגלקטית כמנהיג הגלקסיה, לבנות שער בין ממדי ולהביס את עולם הבית של האנטאריאנים (מעשה כל כך מרשים שכל הגזעים האחרים במשחק מוכנעים בקלות). בנוסף, הבסת השומר ואכלוס הכוכב אוריון (באנגלית:"Orion") נותנת לשחקן בן ברית חדש: אדמירל לוקנאר, אחרון האוריונים. לוקנאר מביא ספינת קרב אוריונית חזקה מאוד, האבנג'ר (באנגלית:"Avenger"). בצורה מוזרה, אדמירל לוקנאר, האוריון היחיד שאי פעם נראה, דומה מאוד לבן אדם.
משחק ברשת
Master of Orion II שוחרר עבור MS-DOS, חלונות 95 ו-Mac OS יחד אפשרות לשחק ברשת. לרוע המזל, משחק הרשת לא מתואם בין הגרסאות. אפילו הייתה תמיכה במשחקי רשת של MOO2 על ידי TEN. אחרי ש-TEN הופסקה ב-1999 דפדפני משחקים המשולבים עם הדמיית IPX כמו Kahn ו-Kali סיפקו פלטפורמות חדשות לקהילה המכוונת. Khan נהיה פחות חשוב בגלל אי-ההתאמה עם חלונות XP, אבל בינתיים ל- Khan הופיעו שתי חלופות: Hamachi ותכנה שמדמה את DOS - גרסה 0.65 של DOSBox שתומכת ב-IPX. שחקני המשתמשים ב-Kali שוקלים לעבור להשתמש ב-DOSBox כפתרון דה פקטו עבור משחקי רשת, אחת הסיבות היא ש-DOSBox מטפל במערכות הפעלה אחרות כמו לינוקס וחלונות 2000. יתר על כן, גרסת ה-DOS היא הרבה יותר יציבה ויש בה פחות עיכובים מגרסת החלונות בנוגע למשחק הרשת (גרסת החלונות נחשבת ללא שימושית בכלל). אפילו 10 שנים אחרי שיצא MOO2 שרת הצ'ט kali chatserver 138 וערוץ ה-irc.quakenet.org#moo2 IRC עדיין מקבלים ביקורים משחקני רשת של המשחק MOO2.
חפץ חיים ברוח הגוברת
כתיבת השיר
השיר יצא לרדיו בסמוך לצאת שירה הקודם של ארזי הביתה, אף הוא שיר מחאה נגד המלחמה, ולאחר שהופיעה בעצמה מול החיילים בהרי השוף ונקלעה במהלך ההופעה לסכנת מוות.
Master of Orion II
משחק ברשת
טלאי העדכון בגרסה 1.31 הוא הטלאי הרשמי האחרון, הוסיף (יחד עם דברים נוספים) אפשרות של יוזמת ספינות. בבחירת האפשרות הזו התוקף לא יקבל אוטומטית את האפשרות להכות ראשון. יוזמת ספינות נותן את האפשרות לתקוף ראשון האפשרות לזוז ולתקוף לספינה עם היזמה הגבוהה ביותר. היזמה נקבעת על ידי חישוב חלק קרן ההתקפה ועוד מהירות התקיפה.
חפץ חיים ברוח הגוברת
מצעד הפזמונים
השיר הוצג ב-28 בפברואר 1984 ושהה עשרה שבועות במצעד מהם שבועיים במקום הראשון. במצעד הפזמונים העברי השנתי 1984 הגיע השיר למקום ה-9 וארזי הוכתרה לראשונה כזמרת השנה.
Master of Orion II
קישורים חיצוניים
Master of Orion
יצירתיות
יצירתיות היא תהליך ההפקה של רעיונות מקוריים ורלוונטיים למצב נתון. חשיבה יצירתית מורכבת ממקוריות, גמישות ושימושיות. היצירתיות נחשבת למרכיב חיוני ביכולת התפקוד של האדם.
היצירתיות מונחת בבסיס המצאות רבות במדע, בטכנולוגיה ובאמנות, כמו גם בבסיס פתרונות חדשים לבעיות נפוצות מחיי היום יום של האדם. תוצר של חשיבה יצירתית יכול להיות אינטלקטואלי (כתבה, שיר, מאמר), מוחשי (כמו פטנט, מוצר) או תהליך (שינוי ארגוני או תהליכי).
תחומי הביטוי של היצירתיות
היצירתיות יכולה לבוא לידי ביטוי בכל אחד מתחומי העשייה של האדם. התוצרים של רוב סוגי העבודה היצירתית הם פתרון לבעיה וחשיבה. בהתאם לכך, התוצר של היצירתיות יכול להיות, רעיון, המשגה, צורה אמנותית, תאוריה וכו'.
אחד מביטויי היצירתיות הוא יכולת האלתור. האלתור המוזיקלי נחשב לפעולה יצירתית, משום שהוא מחייב את הנגן ליצור ללא הנחיה של יעד מוגדר עבור תוצר הנגינה שלו. יש הקושרים את ההומור עם יצירתיות משום שהוא דרך בלתי שגרתית ומקורית לראות דברים. ביסוציאציה היא הגורם המשותף ליצירתיות ולהומור. זוהי היכולת לראות דבר כלשהו ממספר זוויות שונות בו זמנית וליצור הבנה חדשה המתבססת עליהן.
גורמים המשפיעים על יצירתיות
היצירתיות מושפעת ממגוון משתנים, כגון: מצב רוח, אינטליגנציה, תרבות, מסורת, אופי, מוסכמות חברתיות ועוד. למשל, מצב רוח טוב יכול להגביר את היצירתיות. בנוסף, התמודדות מול בעיה יכולה להיות הגורם המעורר לחשיבה ופעולה יצירתיים. מכאן שחלק מההשפעות על היצירתיות הן בעלות אופי סביבתי.
קשב סלקטיבי וויסות קשב
המונח קשב מתייחס לאוסף של יכולות קוגניטיביות המאפשרות ליצורים חיים להתמודד עם כמויות המידע העצומות המציפות את המערכת החושית ולהשתמש בו לצורך התנהגות הסתגלותית ומכוונת מטרה. משום שלחשיבה המודעת יש קיבולת מוגבלת, ההתמקדות בחוט מחשבה או גירוי מסוים, באה על חשבון העיבוד של חוטי מחשבה או גירויים אחרים. בהתאם לכך מוסחות פוגעת ביכולת של האדם לחשוב ולפעול בצורה יצירתית.
הקשב הסלקטיבי מאפשר למידע רלוונטי להנחות את ההתנהגות של האדם, תוך כדי צמצום ההשפעה של מידע מסיח או לא רלוונטי. פעולה זו של הפניית הקשב לגירויים המתאימים בלבד מכונה "סינון" (Filtering). אחד המנגנונים הקוגניטיביים המעורבים ביכולת הסינון של הקשב הסלקטיבי היא העכבה הסמויה. זוהי היכולת להוציא מהמחשבה המודעת גירויים שנחוו בעבר כלא רלוונטיים, או היכולת של המוח לסנן גירויים לא רלוונטיים. עם זאת, "דליפות קשב" יכולות לסייע לאנשים לשים לב למידע שנמצא מחוץ למוקד הקשב שלהם ולשלב אותו בתהליכי עיבוד המידע הנוכחיים שלהם, דבר היכול להוביל לחשיבה יצירתית. בהתאם לכך, אנשים יצירתיים מראים קשיים בעכבה סמויה. כמו כן, אנשים יצירתיים מאופיינים בין היתר ביכולת לתפוס ולתאר דברים החבויים מעיניהם של אנשים אחרים.
בנוסף, הקשב הסלקטיבי משפיע על אופן התפיסה של גירויים שונים. דברים שאליהם מופנה הקשב נתפסים באופן חד וברור. בנוסף, קל לשלוף אותם מהזיכרון במועד מאוחר יותר. לעומת זאת, שאר הדברים פחות מובחנים וקשה לזכור אותם. בנוסף לברירת הגירויים מהעולם החיצוני, ניתן להפנות את מוקד תשומת הלב גם למחשבות ותהליכי עיבוד מידע פנימיים. דוגמה לכך היא הנטייה לנדידת מחשבות. בהקשר זה נדידת מחשבות יכולה לתרום ליצירתיות בפתרון בעיות, על ידי הגברת התועלת היצירתית של מרווחי האינקובציה.
ידע, מיומנות ומשכל
לרוב היצירתיות מתבטאת בתחומים ספציפיים אשר בהם האדם היצירתי בקיא ומומחה, לכן היא אינה כושר כללי המצוי בכל התחומים. היצירתיות תלויה בידע ומיומנויות ספציפיים מתחום התוכן הרלוונטי. השילוב של הנמכה בעכבה סמויה עם מנת משכל גבוהה קשור להגברת ההישגים בתחום היצירתיות. עם זאת, מנת משכל גבוהה אינה תנאי הכרחי ליצירתיות. אדם צריך להיות מספיק אינטליגנטי כדי ללמוד את הידע והמיומנות הדרושים לפעילות יצירתית מסוימת וזהו הסף הנדרש עבור היצירתיות.
מאפייני אישיות והעדפות אישיות
תווי האישיות המאפיינים אנשים יצירתיים יכולים לסייע בהסברת חוסר הקשר שבין רמת היצירתיות של האדם להשיגו במבחני מנת משכל רשמיים.
האנשים היצירתיים הבולטים ביותר מאופיינים ברצון לקרוא תיגר על המוסכמות. האדם היצירתי יגדיר בעיות בדרכים השונות מהמקובל. הוא יאסוף ויארגן מידע תוך שבירת מוסכמות ויגלה יחסים חדשים ומורכבים בין נתונים. הוא יראה יכולת גבוהה בבדיקת היתכנות של חלופות לפתרון לצורך שינוי יעיל של התוכנית המקורית והתאמתה למציאות המשתנה. ההעזה לפרק דפוסי חשיבה מקובלים ולבחון דברים בדרכים חדשות היא זו אשר זירזה את קידומו של המדע.
חשיבה מסתעפת ומתכנסת - גמישות והתמדה
אחד ממאפייני הליבה של עבודה יצירתית הוא החדשנות שלה, אך יצירה חופשית של שונות טומנת בחובה סיכון ליצירתיות כוזבת. זאת משום שהיצירתיות מוגדרת כיכולת ההפקה של תגובות חדשות תואמות הקשר ולכן לא כל הפקה של תוצר חדש או מקורי נחשבת לפעולה יצירתית. כלומר, היצירתיות אינה מתייחסת להפקה של תוצרים חדשים או מקוריים באופן כללי, אלא רק להפקה של תוצרים חדשים או מקוריים שיש להם ערך או משמעות במציאות. מכאן שהחדשנות היא תנאי הכרחי, אך לא מספיק ליצירתיות.
אם כן, ההפקה של תוצרים חדשים שאין להם ערך במציאות היא אומנם פעולה של חידוש, אך אינה פעולה יצירתית. בהתאם לכך, חשיבה יצירתית מערבת שני תהליכים מחשבתיים שונים. התהליך הראשון הוא יצירה של דברים חדשים באמצעות חשיבה מסתעפת והשני הוא הערכה של הדברים שנוצרו על ידי חשיבה מתכנסת. החשיבה היצירתית מתאפשרת באמצעות שקלול התמורות Trade-off בין החשיבה הגמישה והמסתעפת, לבין החשיבה המתמידה והמתכנסת. זאת משום ששני סוגי החשיבה מובילים ליצירה של רעיונות, אך עושים זאת בדרכים שונות ומאזנים אחד את השני.
במילים אחרות, היצירתיות מצריכה איזון בין גמישות להתמדה של תהליכי עיבוד המידע. נוקשות חשיבתית פוגעת ביכולת של האדם לחשוב ולפעול בצורה יצירתית, משום שהיצירתיות נשענת על גמישות מחשבתית, שמאפשרת חשיבה רב-ממדית ורב-כיוונית. הגמישות Flexibility, מאפשרת לאדם לשקול מגוון גישות לבעיה מסוימת ולבחון את המצב, גם מנקודות מבט לא קונבנציונליות. בהקשר זה, הנמכה בעכבה הסמויה יכולה לשפר את היכולת היצירתית, משום שהיא מגבירה את החשיבה המסתעפת על ידי הרחבה והגמשה של הרשת האסוציאטיבית. במקביל, ההתמדה Persistence מאפשרת לאדם לעבוד על בעיות יצירתיות, בתשומת לב וביסודיות לאורך זמן. בהתאם לכך מוסחות פוגעת ביכולת של האדם לחשוב ולפעול בצורה יצירתית. תהליכים יצירתיים של התמדה כוללים חשיבה מתכנסת יותר, חשיבה ממוקדת ושיטתית, כמו גם תהליכי חיפוש ממושכים.
מנגנונים פיזיולוגיים ועצביים
אומנם המושג יצירתיות הוא בעל אופי אבסטרקטי, אך נמצא כי רשת נרחבת של אזורים, המתפרשת על פני כל המוח, פועלים יחדיו בעת ביצוע מטלה הדורשת יצירתיות. כמו כן, לכמות המוליך העצבי דופמין באזורי המוח השונים נמצאה השפעה על היצירתיות האנושית.
רשתות מוחיות המעורבות בחשיבה יצירתית
פעילות קוגניטיבית מורכבת לרוב נתמכת על ידי מספר אזורים הפועלים יחדיו ומכוננים רשת עצבית, רשתות אלו לרוב נחשבות כבסיס העצבי התומך ביכולת קוגניטיבית בסיסית.
לפי הפסיכולוג רוג'ר ביטי, בתהליכים יצירתיים רשת ברירת המחדל משפיעה בעיקר על ייצור רעיונות, מלמטה למעלה, ורשת הבקרה מגבילה ומכווינה את ייצור הרעיונות אל עבר מטרה ספציפית באמצעות תהליכי ניהול ובקרה מלמעלה למטה. חיזוק לתיאוריה זו נמצא גם בהתבטאויות אחרות של יצירתיות כמו יצירה של שירה ויצירת אמנות חזותית. בשלב בו הנבדקים התבקשו להעריך את תוצרי החשיבה שלהם נצפתה עלייה בקישוריות הרשתות. עם זאת בצורות ביטוי אלו בשלב העלאת הרעיונות פעילות הרשתות לא הייתה מקושרת או אפילו הייתה הפוכה לפעילות רשת הבקרה, דבר המעלה הבדלים דקים ביכולות הנדרשות לצורות ביטוי שונות של יצירתיות. נקודה נוספת שמעלה ביטי היא כי הפעולה היצירתית מורכבת מתתי פעילויות קוגניטיביות הדומות לפיעלויות קוגניטיביות אחרות כמו העלאת זכרונות, או פעילות מונחית מטרה.
השפעת הדופמין על קליפת המוח הקדם מצחית והסטריאטום
נראה שהתהליך היצירתי מתחיל בקליפת המוח הקדם-מצחית, כאשר דיכוי קל של יכולת האינהיביציה והעכבה הסמויה מאפשר זרימה חופשית של רעיונות. קליפת המוח הקדם-מצחית מקבלת מידע של מטה-מעלה “bottom-up” מהמערכות החושיות של המוח ומספקת ויסות של מעלה-מטה “top-down” על הקורטקס החושי, כדי לשלוף מידע שמאוכסן בזיכרון וכדי להנחות את העיבוד של המידע החושי. קליפת המוח הקדם-מצחית מסוגלת לייצג מידע גם בהיעדר נוכחותו בסביבה הפיזית, באמצעות רשתות עצביות שמשפעלות אחת את השנייה באופן המאפשר את שמירת המידע במודעות. בהתאם לכך, קליפת המוח הקדם-מצחית היא המערכת שאחראית על התפקודים הגבוהים של החשיבה, כמו חשיבה מופשטת ויש לה חשיבות רבה ליכולת היצירתית של האדם.
באופן כללי ישנם מוליכים עצביים המשפיעים על פעילות קליפת המוח הקדם-מצחית. למשל, רמת השחרור של קטכולאמינים בקליפת המוח הקדם-מצחית יכולה לשנות במהירות את חוזק הקשרים ברשתות קדם מצחיות, כדי לתאם בין מצבים קוגניטיביים ותודעתיים לבין הדרישות הפיזיולוגיות המתעוררות בעקבות גירויים ואירועים שונים בסביבה. בהתאם לכך, רמות נמוכות של המוליך העצבי נוראדרנלין המאפיינות מצבי רוגע מקושרות ליצירתיות, בעוד שרמות גבוהות של נוראדרנלין המאפיינות מצבי מתח מקושרות לירידה ביצירתיות. מנגנון זה הוא ביטוי ליחסי גומלין בין רגש וקוגניציה. כמו כן, יכולת ההתמדה של התהליכים היצירתיים בקליפת המוח הקדם-מצחית מווסתת על ידי המוליך העצבי דופמין. זמינות הדומפין בקליפת המוח הקדם מצחית מושפעת מהאנזים Catechol-O-methyltransferase או COMT, שמפרק תרכובות אורגניות מסוג קטכולאמין בנוזל החוץ-תאי
קליפת המוח הקדם-מצחית מתפקדת באופן מיטבי כאשר הכמויות של המוליכים העצביים נוראדרנלין ודופמין מיטביות. מוליכים עצביים אלו משפיעים בצורת U הפוכה, כך שעודף או חוסר שלהם יכולים להוביל לפגיעה משמעותית בתפקוד שלה. בהתאם לכך, נראה יחס של צורת U הפוכה גם בין היכולת היצירתית לרמת הדופמין בקליפת המוח הקדם-מצחית. מסיבה זו, התוצאות של שינוי רמת הדופמין על היצירתיות של האדם, תלויות ברמת הבסיס שלו. למשל, תוספת של דופמין לאדם עם רמת דופמין גבוהה, תעלה את רמת המוסחות ותפגע ביכולת ההתמדה של התהליך היצירתי. לעומת זאת, הוספת כמות זהה של דופמין לאדם שרמת הבסיס שלו נמוכה, תוביל לשיפור של הביצועים היצירתיים שלו.
הסטריאטום מעורב בהנחיית ההתנהגות לעבר הגשמת מטרות רצויות על ידי בחירה וארגון של סדר הפעולות הנדרש. במערכת העצבים האנושית, הסטריאטום מופעל בעקבות גירוי הקשור לתגמול, בעקבות גירוי אברסיבי (לא נעים), מפתיע או עוצמתי, או על ידי רמזים הקשורים לתגמול. הוא מבסס את פעולתו על מידע שמתקבל מקליפת המוח הקדם-מצחית. המוליך העצבי דופמין חיוני לצורך הפעלה סינפטית בתוך הסטריאטום ובינו לבין אזורים אחרים, כמו קליפת המוח הקדם-מצחית. בהתאם לכך, בנוסף לקליפת המוח הקדם-מצחית, גם לפעילות הדופמינרגית של הסטריאטום יש השפעה משמעותית על היכולת היצירתית. בעוד שהתפקוד הדופמינרגי של קליפת המוח הקדם מצחית אחראי על היציבות וההתמדה של התהליך היצירתי, התפקוד הדופמינרגי של הסטריאטום מאפשר את הגמישות החיונית לא פחות לתהליך זה. גם בסטריאטום הקשר בין דופמין ליצירתיות הוא בעל צורת U הפוכה, כאשר רמות מתונות של דופמין מסייעות לגמישות המחשבתית ותורמות ליצירתיות, בעוד שרמות גבוהות או נמוכות של דופמין פוגעות בגמישות המחשבתית וביצירתיות. מבחינה גנטית, וריאציות גנטיות של הגן DAT מקושרות לשונות בין אישית בזמינות של נשא הדופמין ושל זמינות הדופמין בסטריאטום. כמו כן, נשא הדופמין DAT מקושר לזמינות הדופמין בסטריאטום ולגמישות מחשבתית.
קולטני דופמין D2 (המכונים גם DRD2) הם קולטנים נפוצים יחסית. הם נמצאים באזור גרעיני הבסיס, כמו הגרעין הזנבי והפוטמן (Putamen), גרעין האקומבנס, ב-Olfactory Tubercle ובסטריאטום. בנוסף למוליך העצבי דופמין, גם קולטני דופמין מסוג D2 מקושרים ליצירתיות. למעשה, ההשפעה החזקה של קולטני D2 על הסטריאטום מקושרת ליצירתיות באמצעות ההשפעה שלו על גמישות החשיבה, שהיא חלק חיוני מתהליך זה.
דופמין וחיפוש חידושים
מנגנון נוסף אשר יכול להסביר את הקשר בין דופמין ליצירתיות הוא הנטייה להתנהגות של חיפוש חידושים (באנגלית: ). זאת משום שמנגנונים הקשורים למוליך העצבי דופמין מעורבים גם בנטייה של אנשים יצירתיים לחפש חידושים. הנטייה לחיפוש חידושים מקושרת לאזורים מוחיים אשר מכילים תאי עצב דופמינרגיים או מקושרים לתאי עצב דופמינרגיים מאזורים אחרים של המוח, כמו: הסטריאטום הגחוני Ventral striatum, החומר השחור, הטגמנטום הגחוני והיפוקמפוס.
ההשפעה של ליקויים כרוניים בתפקוד הדופמינרגי על היצירתיות
המוליך העצבי דופמין מקושר ליכולת היצירתית. משום שיש לו תפקיד משמעותית בוויסות התהליכים הקוגניטיביים המעורבים בחשיבה יצירתית, יש לצפות שמצבים הכרוכים בליקויים כרוניים בתפקוד הדופמינרגי יובילו להנמכה או שיפור של היכולת היצירתית. למשל, אנשים עם סימנים עדינים של סכיזופרניה (שאינם עונים על הקריטריונים לאבחנה), יש ליקויים קלים בתפקוד הדופמינרגי והם מפגנים רמות גבוהות יותר של גמישות בחשיבה היצירתית, בהשוואה לאנשים בריאים ללא סכיזופרניה.
מחלת הפרקינסון נגרמת מהתנוונות של תאי העצב המייצרים את רוב הדופמין במוח. ללא טיפול תרופתי, אנשים עם מחלת פרקינסון מראים ירידה ביכולת הגמישות המחשבתית, בהשוואה לאנשים בריאים ללא מחלת פרקינסון. עם זאת, אנשים עם מחלת הפרקינטון שמקבלים טיפול להגברת הפעילות הדופמינרגית Dopaminergic agents, מראים עלייה משמעותית ביצירתיות אמנותית. לא רק זאת, אלא שהם מפגנים גם יצירתיות מילולית וויזואלית גבוהה יותר גם בהשוואה לאנשים בריאים ללא בעיות נוירולוגיות.
תובנה (insight) ויצירתיות
תּוֹבָנָה היא תופעה קוגניטיבית המתארת גיחה פתאומית למודעות של רעיון מקורי, נקודת מבט חדשה, מימוש או פתרון של בעיה מסוימת. גיחה זו מתרחשת באופן בדיד, בפעם אחת ובהקשרים מסוימים התחושה של גיחה זו מכונה "חוויית "אהא!"", ומתוארת בביטוי "נפל האסימון". חשיבה יצירתית מלווה לעיתים קרובות בהתרחשות תובנה, ולכן שוער כי לתובנה חלק בתהליך החשיבה היצירתית. בזכות היות רגע התובנה מאורע בדיד, לעיתים קרובות חקר חשיבה יצירתית מתמקד באירוע התובנה ובאיתור הבסיס העצבי שלו, כחלק מהרשת העצבית אשר בבסיס החשיבה היצירתית.
מלבד התכונות הקוגניטיביות לתובנה גם מאפיינים רגשיים. לרגע התובנה מתלווה תחושה מהנה, שיכולה להיות חלק ממנגנון תגמול אשר מחזק התנהגות של חשיבה יצירתית. בכוחו של מנגנון מבוסס תגמול להסביר מדוע אנשים רבים אוהבים לשחק משחקים אשר מעורבים בעירור תובנה כמו חידות, סודוקו וכדומה, כמו גם מדוע אנשים רבים נמשכים למשלחי יד המערבים חשיבה יצירתית המערבים למידה של תכנים מורכבים ופתרון בעיות כמו אומנות הנדסה עיצוב ומחקר מדעי.
פיתוח יצירתיות
מרכיב משמעותי של החשיבה היצירתית הוא בחינה חופשית של אפשרויות חדשות ללא חשש מכישלון. האדם היצירתי נשען על היסטוריה אישית שבה כבר פתר מספר בעיות בצורה יצירתית, באופן שגיבש אצלו ערך עצמי גבוה, מקור שליטה פנימי ותחושת מסוגלות גבוהה בתחום היצירתיות.
היצירתיות ניתנת ללמידה ולשכלול כאשר היא מוגדרת כמטרה מרכזית של תוכנית לימודים. אפשר לפתח את היצירתיות על ידי הפחתת המתחים והלחצים להצלחה מיידית, הכוונה ועידוד להעלאת רעיונות תוך הגברת הלגיטימיות עבור הצגת תשובות שטותיות או שגויות כחלק מתהליך של ניסוי וטעייה. האדם היצירתי פועל במציאות מורכבת היוצרת צורך ליצור ולאלתר. אך אם הסביבה תדרוש אתגרים ופתרונות, לא תהיה יצירתיות. לכן ללומד יצירתי צריכה להיות בעיה קשה לפתרון, אשר נתפסת בעיניו כאתגר אפשרי, כך שיהיה מודע ומתכוון לנסות לפתור אותה בדרך יצירתית.
כאמור, ניתן לפתח מיומנויות של חשיבה יצירתית באמצעות מתודולוגיות הוראה שונות. לדוגמה, מורים יכולים לפתח את היכולת היצירתית במסגרת למידת חקר. חלק מהשיטות לפיתוח יצירתיות אצל ילדים הן הרפתקאות למידה - פעילויות חווייתיות מתוכננות שמטרתן לכבוש את דמיונו של הילד (למשל עידוד חיפוש ומציאת פתרונות שונים ממספר זוויות התבוננות), להעמידו לפני אתגרים במגוון רמות, ללמדו נושאים חדשים ולהרחיב את הבנתו ואת מודעותו לעצמו ולסביבתו. על אף שחשיבה יצירתית ודמיון נתפסים כשייכים לתחומי האומנות, ניתן לפתח את אלו גם בהוראת המדעים. אסטרטגיות הוראה מתאימות כוללות למשל: הצגת רעיונות על ידי פרדוקסים, תעלומות ומצבי קיצון, שימוש באומנות בהוראת המדעים ושימוש במדע בדיוני.
כאמור, ההומור והיצירתיות מתבססים על חשיבה מקורית וקשורים זה לזה. בנוסף, מבחינה פסיכולוגית ההומור מסייע לאדם להתמודד עם מתחים בצורה נעימה ויעילה. באופן זה ההומור יכול להקנות לאדם את הביטחון הנחוץ לבחינת רעיונותיו באופן חופשי ויצירתי ללא חשש מכישלון. בהתאם לכך, נמצא ששמיעת הומור מגבירה את היכולת לחשיבה יצירתית.
דרך אחרת לפיתוח יצירתיות נקראת חשיבה המצאתית שיטתית (Systematic inventive thinking). בשיטה זו, בניגוד לשיטות אחרות, השאיפה היא לחשוב בתוך הקופסה, ולא מחוצה לה. השיטה מפעילה כללי חשיבה כמו הכפלה, החסרה, איחוד כדי לקחת מוצר קיים ולשנות אותו בדרכים שיטתיות. לאחר עריכת השינויים, נבחנים התוצרים שהתקבלו ומפתחים את התוצרים בעלי הפוטנציאל.
מדידת יצירתיות
היצירתיות באה לידי ביטוי במקוריות של האדם וביכולת שלו למצוא הקשרים חדשים ומפתיעים. משום שהמושג יצירתיות הוא רחב למדי וניתן להתייחס אליו בקשרים תאורטיים שונים, נוצרו עבורו כלי מדידה מגוונים עבור גילאים שונים. בהתאם לכך, ישנם מספרים סוגים של יצירתיות, אשר ניתנים למדידה בדרכים שונות.
מטרת מבחני אבחון היצירתיות היא בדרך כלל לצורכי סינון וסיווג בקבלה לעבודות שונות או קבלה לפקולטות (בעיקר בתחומי העיצוב). הכשרים הרלוונטיים ביותר לחשיבה היצירתית הניתנים למדידה הם כושרי היצירה הרב כיוונית, הנוגעים בהעלאת רעיונות כשיש חשיבות לגיוון (כמו בפתירת בעיות).
כלים להערכת החשיבה המסתעפת
אחת הדרכים להעריך יצירתיות היא למדוד את יכולת החשיבה המסתעפת, המערבת הפקה של תגובות מרובות, חדשניות ומשמעותיות לשאלות פתוחות. דוגמה לסדרת מבחנים המתמקדים בעיקר באיתור חשיבה מסתעפת לכל הגילאים לפי גילפורט (Joy Paul Guilford): מתן שמות לסיפורים, חשיבה על שימושים שונים לחפצים, בניית חפצים ועוד. כל אחת מהמטלות הללו מוגבלת בזמן ומוערכת על שטף ויחודיות.
מטלה של חשיבה מסתעפת דורשת מהמשתתפים לספק פתרונות מרובים לבעיה נתונה. נהוג לנתח את תוצאות המבדק של חשיבה מסתעפת על פי מספר היבטים: שטף - מספר הרעיונות, מקוריות - רמת החידוש הסטטיסטית של התגובות, וגמישת - מספר הקטגוריות.
ההפקה של פתרונות חדשים ותשובות מקוריות עבור מבדק של חשיבה מסתעפת, מצריכה מהנבדקים להסתייע בהדרכה של עיבוד מלמעלה-למטה top-down ולהפעיל גמישות מחשבה.
אחד המבחנים הנפוצים ביותר המשמשים לשם אמידת יכולת יצירתית הוא מבחן טוראנס לחשיבה יצירתית (: Torrance Tests of Creative Thinking) או בקיצור TTCT.
הערכת ההישגים היצירתיים בעולם האמיתי
דרך נוספת למדידת יצירתיות היא קיטלוג של ההישיגים היצירתיים של אנשים בעולם האמיתי. ישנם הבדלים בין אנשים שמגיעים לביצועים גבוהים במבדקים של חשיבה מסתעפת, לבין אנשים שמגיעים להישגים יצירתיים בעולם האמיתי. בין היתר, יש לקחת בחשבון שההישג היצירתי הוא תוצר ולא תהליך.
הגישה הקלאסית
המנגנון בו נוצר רעיון יצירתי היה נשוא מחקר כבר בסוף המאה ה-19. בבסיס רבות מן התאוריות המוקדמות עומד הרעיון כי פתרון יצירתי אינו נבנה אינטגרטיבית, אלא ישנו שלב בו צץ הרעיון היצירתי בפעם אחת בדידה. לרוב רעיון זה מלווה בחוויית "אהא!", חוויה אנושית שבה האדם מבין לפתע דבר אשר קודם לכן היווה עבורו בעיה או מושג בלתי-נתפס. בהקשר זה מפורסמת האמרה אאורקה ("מצאתי") של ארכימדס - בעת שארכימדס רחץ בבית מרחץ ציבורי הוא הבין שגופו השקוע באמבט דוחה כמות מים השווה לנפח גופו. בדרך זו הוא למד כיצד למדוד נפח של גוף כלשהו. מרוב התלהבות יצא בריצה לרחוב כשהוא עירום וצועק "אאורקה!".
בסיס זה עלה יפה עם תאוריות בנות אותו הזמן כמו תאוריית הגשטלט אשר ראו בחוויה האנושית מכלול אשר לא ניתן לפרקו למרכיבים רציפים. לפי גישה זו ודומיה, כצעד הכרחי לפתרון בעיה באופן יצירתי נדרש מהפותר להבין את השאלה באופן עמוק. עליו להכיר את החלקים הבדידים המרכיבים את הבעיה, ולראות כיצד הם שזורים זה בזה לכדי אובייקט שלם. בעקבות הבנה שכזו לעיתים החלקים המרכיבים את השאלה ישזרו זה בזה, בפעם אחת ובפתאומיות, בדרך שונה מההבנה המקורית. תהליך זה אשר כונה "הבנייה מחדש ספונטנית" (spontaneous restructing) מוביל להבנה שונה של השאלה, ובהתאם לכך ליצירת פתרון מקורי ורלוונטי.
הגישה הרב שלבית של וואלאס
בצד תאוריית הגשטלט הסוציולוג גרהאם וואלאס פרסם בשנת 1929 ארבעה שלבים אשר לדידו מהווים את הדרך ליצירת רעיון יצירתי,
למרות הפשטנות הרעיונית והפופולריות בזמנו לה זכו התאוריות הקלסיות, במרוצת השנים הן נתקלו בביקורת רבה. ביקורת זו נבעה הן בעקבות ניסויים אשר לא הבחינו ברצף השלבים שתיאר גרהאם וואלאס ודומיו, והן משום הבעייתיות בהיסמכות על אינטרוספקציה של נבדקים, אשר נראתה גם בהקשר זה כבלתי אמינה. בנוסף לכך נטען שהתאוריה אינה מספקת הבנה של המנגנון אלא רק תיאור של הרגשת הנבדק החווה הארה. עם זאת מטא אנליזה של רגע התובנה אשר פורסמה בשנת 2018 בכתב העת Biological Psychology מצאה דפוס אשר תואם לארבעת השלבים במדידות פיזיולוגיות הכוללות בעיקר מחקרים מבוססי fMRI.
גישות מודרניות
בעקבות הבעייתיות בגישה הקלאסית התפתחו מספר תאוריות אשר חלקן השתמשו בגישה הרב שלבית כבסיס לחקר היצירתיות, וחלקן ראו ביצירתיות תופעה הזהה לפתרון בעיות נורמטיבי. גישות אלו מנתחות את תופעת היצירתיות ולרוב הן ישלימו אחת את השנייה, כאשר כל אחת מן הגישות מתייחסת לזווית הסתכלות שונה ומאירה אספקט אחר.
ניתוח קוגניטיבי של המודל הרב שלבי
הפסיכולוג סטיבן סמית' בחן את שלב הדגירה בכלים קוגניטיביים, והראה כי שלב הדגירה אכן עוזר לפתרון בעיות. עם זאת לדידו האפקט של שלב הדגירה נוצר כיוון שעזיבת פתרון השאלה נותנת לנבדק לשכוח מדרך פתרון שגויה שהוא התביית עליה במהלך התרגיל, בניגוד לגישה הקלאסית הרואה בעיבוד לא מודע של השאלה את המקור לאפקט.
יצירתיות כפתרון בעיות מתמשך
החוקר רוברט וייסברג טוען בספרו "יצירתיות: גאונות ומיתוסים אחרים" כי יש להסתכל על היצירתיות כעל תהליך פתרון בעיות המורכב משלבים רבים. במהלך הפתרון האדם נתקל במכשולים ומתגבר עליהם תוך שיפור וחידוד הפתרון עליו הוא התביית. לבסוף ניצבת יצירה מקורית ורלוונטית אשר בזכות ההתגברות על המכשולים הרבים היא מקבלת את אופייה הייחודי. בין היתר מראה וייסברג כי היצירה קובלא חאן (פואמה), אשר נחשבת לטקסט יצירתי יוצא דופן, הייתה מבוססת על רישומים קודמים של הסופר סמואל טיילור קולרידג'. כמו כן, היא לא נהגתה בפרץ יצירתיות חד פעמי, אלא תהליך כתיבתה היה מתמשך וכלל טיוטות אשר השתפרו עד הצגתו של התוצר המוגמר. באופן דומה הוכיחו אחרים כי התפתחה המחט לתפירה המוכרת בזמננו יחד עם יצירות רבות נוספות. זווית הסתכלות זו של היצירתיות מדגישה את הצורך בידע קודם על מנת להגיע לתוצר איכותי הנדרש לאורך פיתוח הרעיון.
יצירתיות כמציאת בעיה
זווית הסתכלות נוספת כמנגנון לתהליכם יצירתיים הוא הסתכלות מחדש על הבעיה, כך שהבעיה הופכת להיות שונה, והפתרון נראה בבירור. כמו כן, בדרך כלל שיטות לפיתוח יצירתיות חותרות להבנה מחודשת של הבעיה, ושימוש באנלוגיות הוא כלי נפוץ בלימוד זה. בהתאמה לכך הגדרת הבעיה עצמה לה ניגשים מלכתחילה תשפיע על מידת המקוריות של היצירה. תימוכין לדבר נמצא במחקר אשר דרש מאומנים לבחור כמה פריטים מתוך קבוצת חפצים שהונחו ל שולחן, על מנת לצייר אותם. האומנים שציוריהם נאמדו כמקוריים יותר, נטו להשקיע יותר בבחירת החומרים. חלקם אף נשכו את החפצים כחלק מתהליך הבחירה. גישה דומה נהגתה על ידי זוכה פרס נובל הרברט סיימון בהקשר של פתרון בעיות באופן כללי. כאשר הודגש כי על מנת לפתור בעיה מסוימת מרכיב חשוב ביותר הוא הניסוח, כאשר לרוב פתרון בעיה אחת יכול להיות מומר בפתרון של כמה בעיות אחרות קלות יותר.